เรื่องร้องเรียน: รถขยะ กทม เอาขยะมาเทขาย คนรับซื้อ ส่งกลิ่นเหม็นมาก รบกวนผู้อื่นโดยรอบ มีการเผาสายไฟ ทุกคืน เคยแจ้งไปหลายครั้งแล้ว แต่ หน่วยงาน กทม บอกว่าเป็นที่ส่วนบุคคล ทำอะไรไม่ได้ หมายความว่า เค้าจะกระทำผิด หรือสร้างความเดือดร้อนอะไรก็ได้อย่างนั้นหรือ รถขยะ กทม ก็บอกว่าจะออกแจ้ง ไม่ให้มาเทขยะ ทุกวันนี้รถคันเดิมก็ยังมาเท เหมือนเดิม นั้นคือ รถขยะในการควบคุม ยังควยคุมไม่ได้เลย อย่างนั้นหรือ ต้องให้ผู้มีอำนาจขนาดไหนมาดูแลครับ ถึงจะจัดการได้ เคยแจ้ง สนง เขตประเวศ และ กรุงเทพฯ และ สิ่งแวดล้อมแล้ว เลยลองแจ้ง กรมควบคุมมลพิษ ดู เผื่อว่าท่านจะสามารถช่วยเหลือชาวบ้านได้ ขอความกรุณา และขอขอบพระคุณมา ณ ที่นี้
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตวัฒนาขอขอบพระคุณที่ท่านได้กรุณาเสียสละเวลาของท่านเพื่อแจ้งข้อมูลเข้ามา ทั้งนี้ฝ่ายรักษาความสะอาดและสวนสาธารณะ สำนักงานเขตวัฒนา ขอเรียนชี้แจงให้ท่านทราบว่า จากการตรวจสอบข้อมูลพบว่ารถยกถังคอนเทนเนอร์ ขนาด 8 ลูกบาศก์เมตร หมายเลขข้าง 3981115 จำนวน 1 คัน เป็นรถฯในความดูแลรับผิดชอบของฝ่ายรักษาความสะอาดและสวนสาธารณะ สำนักงานเขตวัฒนา ซึ่งได้ดำเนินการกำชับเจ้าหน้าที่ที่รับผิดชอบรถฯคันดังกล่าว ให้เพิ่มความระมัดระวังในการปฏิบัติหน้าที่พร้อมพึงงดเว้นการกระทำที่อาจจะสร้างความเดือดร้อนรำคาญแก่ผู้พักอาศัยบริเวณใกล้เคียง และเว้นจากการเข้าไปดำเนินการในพื้นที่ดังกล่าว เพื่อป้องกันเหตุร้องเรียนที่อาจจะเกิดขึ้นได้อนาคต ฝ่ายรักษาความสะอาดและสวนสาธารณะสำนักงานเขตวัฒนา ใคร่ขอขอบพระคุณที่ท่านแจ้งข้อมูลที่เป็นประโยชน์เข้ามาทั้งนี้จะได้นำข้อมูลดังกล่าว นำไปพัฒนาปรับปรุงและแก้ไขในอนาคตต่อไปฯ
ความเห็นของผู้แจ้ง: (ชม) ขอบคุณสำหรับadminทุกท่าน   (ติ) แต่ไม่มีเจ้าหน้าที่มาลงพื้นที่เลย เจ้าของกิจการก็ให้แรงงานพม่า เผาสายไฟตอนเที่ยงคืนตีหนึ่ง เหมือนเดิม  เคยแจ้งตำรวจแล้วส่งเทศกิจมาแทน แล้วก็บอกผมว่า "ทำอะไรไม่ได้" มาแล้วเจอแต่แรงงานพม่า จะทำอะไรได้ เจ้าของร้านรับซื้อขยะเค้าฉลาดกว่าเยอะเลยนะ เผาสายไฟได้ทุกคืน เพราะเค้ารู้ว่า ดึกขนาดนี้ ไม่มีใครจับแรงงานพม่าหรอก เสียเวลาจับไป สน. เปล่าๆ  พ.ร.บ. อะไร พม่าไม่เข้าใจไม่รู้จัก  พวกผมก็เสียภาษี เข้ารัฐ ไม่ขาดตกบกพร่อง ใช่ชีวิตปกติ ไม่เคยรบกวนสร้างความเดือดร้อนให้ใคร ถ้าทุกคนทำอะไรที่ไม่สร้างความเดือดร้อนให้ผู้อื่น มันจะดีกว่าไหม   เข้ามาจัดการจริงๆ จังๆ ซะทีเถอะ เขตประเวศ แจ้งไป 9 ครั้งแล้วนะ  ขอบคุณครับ
พื้นที่: แขวงประเวศ เขตประเวศ กรุงเทพมหานคร